section_heading: Oklop
paragraph_text: Tijelo je napravljeno od zavarenih čeličnih ploča koje štite posadu od krhotina granata i djelovanja streljačkog oružja malog kalibra. Na prednjem dijelu vozila, ispred vozača i zapovjednika, postavljeno je veliko vjetrobransko neprobojno staklo, što je pomalo neobično za oklopna vozila. Staklo se dodatno može zaštiti čeličnom pločom. Čelična ploča se u vožnji može podignuti prema gore te služi i kao štitnik od sunčevog svjetla.